CELEX: C2005/330/21
Language: da
Date: 2005-12-24 00:00:00
Title: Sag C-390/05: Sag anlagt den  27. oktober 2005  af Kommissionen for De Europæiske Fællesskaber mod Den Hellenske Republik

24.12.2005   
            
            
               DA
            
            
               Den Europæiske Unions Tidende
            
            
               C 330/11
            
         Sag anlagt den 27. oktober 2005 af Kommissionen for De Europæiske Fællesskaber mod Den Hellenske Republik
   (Sag C-390/05)
   (2005/C 330/21)
   Processprog: græsk
   Ved De Europæiske Fællesskabers Domstol er der den 27. oktober 2005 anlagt sag mod Den Hellenske Republik af Kommissionen for De Europæiske Fællesskaber ved juridisk konsulent U. Wölker og M. Konstantinidis, Kommissionens Juridiske Tjeneste, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1)
            
            
               Det fastslås, at Den Hellenske Republik har tilsidesat sine forpligtelser i henhold til artikel 16, stk. 5 og 6, og artikel 17, stk. 1, i Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget (1).
            
         
               2)
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen har gjort gældende, at Den Hellenske Republik har tilsidesat sine forpligtelser i henhold til artikel 16, stk. 5, i Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget, idet den ikke har truffet de nødvendige foranstaltninger til at fastsætte de minimumskvalifikationer, som personalet, der skal sikre genvinding, genanvendelse, regenerering og destruktion af kontrollerede stoffer, der nedbryder ozonlaget, skal være i besiddelse af.
   Kommissionen har ligeledes gjort gældende, at Den Hellenske Republik har tilsidesat sine forpligtelser i henhold til forordningens artikel 16, stk. 6, idet den ikke i medfør af denne bestemmelse har meddelt Kommissionen, hvilke faciliteter der findes, og hvilken mængde brugte kontrollerede stoffer der er genvundet, genanvendt, regenereret eller destrueret.
   Endelig er Kommissionen af den opfattelse, at Den Hellenske Republik har tilsidesat forordningens artikel 17, stk. 1, idet den ikke som fastsat i bestemmelsen har truffet alle nødvendige foranstaltninger for på græsk område at sikre, at der foretages den årlige sikkerhedskontrol af fast udstyr med et kølevæskeindhold på mere end 3 kg.
   
      (1)  EFT L 244 af 29.9.2000, s. 1.